ROZHODNUTIE KOMISIE
z 13. novembra 2009,
ktorým sa mení a dopĺňa rozhodnutie 2004/4/ES, ktorým sa členské štáty oprávňujú na dočasné prijatie mimoriadneho opatrenia proti šíreniu Pseudomonas solanacearum (Smith) Smith, pokiaľ ide o Egypt
[oznámené pod číslom K(2009) 8702]
(2009/839/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej článok 16 ods. 3,
keďže:
(1)
Podľa rozhodnutia Komisie 2004/4/ES (2) sa hľuzy Solanum tuberosum L. s pôvodom v Egypte v zásade nesmú dovážať do Spoločenstva. V predchádzajúcich rokoch vrátane dovoznej sezóny 2008/2009 bol však vstup takýchto hľúz do Spoločenstva povolený z „oblastí bez výskytu škodlivých organizmov“ a za predpokladu splnenia osobitných podmienok.
(2)
Počas dovoznej sezóny 2008/2009 bolo zaznamenaných šesť prípadov zachytenia Pseudomonas solanacearum (Smith) Smith, čo viedlo k zákazu akéhokoľvek vývozu egyptských zemiakov do Spoločenstva, počnúc 26. augustom 2009.
(3)
Egypt predložil správu o príčinách týchto zachytení. Hlavný záver je, že väčšina zachytení bola spôsobená nedodržaním rastlinolekárskych pokynov týkajúcich sa produkcie a vývozu zemiakov určených pre Spoločenstvo. Oblasti, v ktorých sa produkujú zemiaky a v ktorých sa nedodržiavali pokyny, nie sú ďalej oprávnené vyvážať do Európskej únie. Egypt uložil za nedodržanie jeho pokynov sankcie a pozastavil zodpovedným spoločnostiam činnosť na tri nasledujúce vývozné sezóny.
(4)
Na žiadosť Egypta a na základe informácií poskytnutých Egyptom Komisia zistila, že za predpokladu splnenia určitých podmienok je riziko šírenia Pseudomonas solanacearum (Smith) Smith v dôsledku dovozu hľúz Solanum tuberosum L. z egyptských „oblastí bez výskytu škodlivých organizmov“ do Spoločenstva dostatočne zmiernené.
(5)
Dovoz hľúz Solanum tuberosum L. s pôvodom v „oblastiach bez výskytu škodlivých organizmov“ v Egypte do Spoločenstva by preto mal byť povolený na dovoznú sezónu 2009/2010.
(6)
Rozhodnutie 2004/4/ES by sa preto malo zodpovedajúcim spôsobom zmeniť a doplniť.
(7)
Opatrenia stanovené v tomto rozhodnutí sú v súlade so stanoviskom Stáleho výboru pre zdravie rastlín,
PRIJALA TOTO ROZHODNUTIE:
Článok 1
Rozhodnutie 2004/4/ES sa mení a dopĺňa takto:
1.
V článku 2 ods. 1 sa rok „2008/2009“ nahrádza rokom „2009/2010“.
2.
V článku 4 sa dátum „31. augusta 2009“ nahrádza dátumom „31. augusta 2010“.
3.
V článku 7 sa dátum „30. septembra 2009“ nahrádza dátumom „30. septembra 2010“.
4.
Príloha sa mení a dopĺňa takto:
a)
v bode 1 písm. b) bode iii) sa rok „2008/2009“ nahrádza rokom „2009/2010“;
b)
v bode 1 písm. b) bode iii) druhej zarážke sa dátum „1. januárom 2009“ nahrádza dátumom „1. januárom 2010“;
c)
v bode 1 písm. b) bode xii) sa dátum „1. januárom 2009“ nahrádza dátumom „1. januárom 2010“.
Článok 2
Toto rozhodnutie je určené členským štátom.
V Bruseli 13. novembra 2009